Tárgyalja: Humánpolitikai Bizottság

Pénzügyi Bizottság

Nyilvános ülés anyaga

**Berettyóújfalu Város Önkormányzata Polgármesterétől**

**Igazgatási Iroda**

**ELŐTERJESZTÉS**

a lakáshoz jutók helyi támogatásáról szóló 16/2017. (IX. 29.)

önkormányzati rendelet módosításáról

Tisztelt Képviselő-testület!

A lakáshoz jutók helyi támogatásáról szóló 16/2017. (IX. 29.) önkormányzati rendelet jelenlegi módosítása azoknak a családoknak a lakáshoz jutását kívánja segíteni, ahol súlyos fogyatékossággal élő vagy tartós betegségben szenvedő gyermeket nevelnek.

Ezekben a családokban a gyermek gondozása, felügyelete az egyik szülő állandó jelenlétét igényli, aki emiatt nem vállalhat munkát, hanem az állam által biztosított, gyermekek otthongondozási díját veszi igénybe. A kieső kereset, illetve a gyermek betegségéből adódó többletköltségek ezeknél a családoknál megnehezíti a lakásvásárlást.

Esélyegyenlőségük javítása érdekében a lakáshoz jutók helyi támogatásáról szóló rendelet módosításával lehetővé válik a fenti okok miatt kitolódott lakásvásárlásnál a 40. életévüket betöltött szülők támogatása.

Kérem a Tisztelt Képviselő-testületet, hogy az előterjesztést szíveskedjen megvitatni és a rendelet-tervezetet minősített többséggel elfogadni.

Melléklet: rendelet-tervezet

Berettyóújfalu, 2019. március 21.

Muraközi István

polgármester

**Előzetes hatásvizsgálat**

**Berettyóújfalu Város Önkormányzata Képviselő-testületének**

**a lakáshoz jutók helyi támogatásáról szóló rendelete módosításához**

A jogalkotásról szóló 2010. évi CXXX. törvény 17. §-a értelmében a jogszabályok előkészítőjének előzetes hatásvizsgálat elvégzésével kell felmérnie a szabályozás várható következményeit. Önkormányzati rendelet esetében az előzetes hatásvizsgálat eredményéről az önkormányzat képviselő-testületét kell tájékoztatni a rendelet elfogadását megelőzően.

**Társadalmi, gazdasági, költségvetési hatása:**

A rendeletalkotás a súlyos fogyatékossággal élő vagy tartós betegségben szenvedő gyermeket nevelő családok lakáshoz jutásának elősegítését szolgálja.

**Környezeti, egészségi hatása:**

A lakáshoz jutók helyi támogatásáról szóló önkormányzati rendelet a város lakosaira, vállalkozásaira, szervezeti egységeire, intézményeire környezeti és egészségi hatásokat nem gyakorol.

**Adminisztratív terheket befolyásoló hatása:**

A rendelet előkészítése a munkálatokban résztvevőknek különösebb adminisztratív terhet nem jelent.

**A rendelet megalkotásának szükségessége, a jogalkotás elmaradásának várható következményei:**

A rendeletben szabályozott új feltételek tovább szélesítik a támogatásra jogosultak körét, ösztönzően hat a családok lakáshelyzetének önerőből történő megoldására.

**A rendelet alkalmazásához szükséges** **személyi, szervezeti, tárgyi, és pénzügyi feltételek:**

A rendelet alkalmazásához a pénzügyi feltételeket az önkormányzat 2019. évi költségvetési rendelete tartalmazza.

A személyi, szervezeti, tárgyi feltételek a polgármesteri hivatalban biztosítottak.

Berettyóújfalu, 2019. március 21.

Dr. Körtvélyesi Viktor

jegyző

Berettyóújfalu Város Önkormányzata Képviselő-testületének

**../2019. (….) önkormányzati rendelete**

a lakáshoz jutók helyi támogatásáról szóló 16/2017. (IX.29.)

önkormányzati rendelet módosítására

(tervezet)

Berettyóújfalu Város Önkormányzata Képviselő-testülete az Alaptörvény 32. cikk (1) bekezdés a) pontjában kapott felhatalmazás alapján, Berettyóújfalu Város Önkormányzata Képviselő-testületének a Szervezeti és Működési Szabályzatról szóló 4/2015. (II. 27.) önkormányzati rendelete 2. sz. mellékletében biztosított véleményezési jogkörében eljáró Berettyóújfalu Város Önkormányzata Humánpolitikai Bizottsága és Pénzügyi Bizottsága véleményének kikérésével a lakáshoz jutók helyi támogatásáról szóló 16/2017. (IX. 29.) önkormányzati rendeletet (a továbbiakban: Rendelet) az alábbiak szerint módosítja:

**1. §**

A Rendelet 2. §-a a következő (5) bekezdéssel egészül ki:

„(5) Életkorra tekintet nélkül jogosult a támogatásra – egyéb feltételek megléte esetén – az a kérelmező, aki

1. súlyos fogyatékosságából eredően önellátásra képtelen gyermekéről, vagy
2. tartós betegségéből eredően önellátásra képtelen gyermekéről

gondoskodik és emiatt részére gyermekek otthongondozási díját állapították meg.”

**2. §**

A Rendelet 11. § (3) bekezdése a következő h) ponttal egészül ki:

*(A támogatásra való jogosultság és a rendeltetésszerű felhasználás igazolására benyújtandó bizonyítékok)*

„h) a 2. § (5) bekezdése esetén a gyermekek otthongondozási díjára való jogosultság megállapításáról szóló végleges határozat.”

**3. §**

A Rendelet 12. § (2) bekezdése helyébe a következő rendelkezés lép:

„(2) A rendeletben foglalt egyéb hatásköröket, valamint az érdemi döntést megelőző eljárási döntésekkel kapcsolatos jogköröket a polgármester gyakorolja.”

**4. §**

A Rendelet melléklete helyébe jelen rendelet melléklete lép.

**5. §**

Ez a rendelet 2019. április 1-jén lép hatályba.

**polgármester jegyző**

Melléklet a ../2019. (….) sz. rendelethez

A KÉRELMET PONTOSAN,

NYOMTATOTT BETŰVEL KÉRJÜK KITÖLTENI!

## **KÉRELEM**

### A LAKÁSHOZ JUTÓK HELYI TÁMOGATÁSÁNAK ODAÍTÉLÉSÉHEZ

1.1**Kérelmező adatai:**

Neve: ………………………………………….

Születési neve: ….............................................................

Születési hely, idő: ………………………………………….

Anyja neve: ………………………………………….

Állampolgársága: ………………………………………….

Családi állapota: ………………………………………….

Lakóhelye: ………………………………………….

Tartózkodási helye: ………………………………………….

*(Tartózkodási helyet csak abban az esetben kell kitölteni, ha az nem azonos a lakóhellyel.)*

Telefonszáma (nem kötelező megadni): ….............................................................

1.2 **Kérelmező házastársának, élettársának adatai:**

Neve: ………………………………………….

Születési neve: ….............................................................

Születési hely, idő: ………………………………………….

Anyja neve: ………………………………………….

Családi állapota: ………………………………………….

Állampolgársága: ………………………………………….

Lakóhelye: ………………………………………….

Tartózkodási helye: ………………………………………….

*(Tartózkodási helyet csak abban az esetben kell kitölteni, ha az nem azonos a lakóhellyel.)*

2. **Mely formulához igényelnek támogatást? Lakásvásárlás**

(a megfelelő rész aláhúzandó) **Lakásépítés**

**Telekvásárlás**

# 3.1. Jelenlegi lakásukban milyen jogcímen lakik / laknak?

  (a megfelelő rész aláhúzandó)

*tulajdonos résztulajdonos bérlő családtag*

3.2. Volt-e, vagy jelenleg van-e a saját vagy házastársa, illetve élettársa tulajdonában lakás vagy lakrész, ha igen, az haszonélvezeti-, özvegyi-, használati joggal terhelt-e?

…………………………………………………………………………………………

3.3. Korábban utaltak-e ki az Ön vagy házastársa / élettársa részére tanácsi, önkormányzati bérlakást, bérlőként vagy bérlőtársként?……………….

3.4. Részesült-e Ön vagy házastársa / élettársa, a volt városi tanács vagy az önkormányzat által nyújtott vissza nem térítendő támogatásban vagy kamatmentes kölcsönben? Ha igen, mikor és milyen összegben?

…………………………………………………………………………………………

4. CSAK **LAKÁSVÁSÁRLÁS** ESETÉN :

Hány szobás a lakás? ………………………………………………

Utca, házszám, tulajdoni lap szám, hrsz.:………………………………………………

Ön milyen tulajdoni hányaddal fog rendelkezni a vásárolt lakásban?………………….

Kik és milyen arányban rendelkeznek az ingatlanon még tulajdoni hányaddal?……….

…………………………………………………………………………………………..

5. CSAK **LAKÁSÉPÍTÉS** ESETÉN :

Van-e *megnyitott építési napló? (Ha igen kérjük mellékelje annak „Összesítő lapját” és „az épület helyiség listáját”.*

…………………………………………………………………………………………..

 Az építkezés helye (utca, házszám, tulajdoni lap száma, hrsz):

…………………………………………………………………………………………...

 Amennyiben a területen korábban építmény állt, az építési hatóság által, a bontás után kiadott hatósági bizonyítvány száma:…………………………...

A lakás milyen készültségi állapotban van: (%)?…………………(csak építés esetén)

Rendelkezik-e „használatba vétel tudomásul vételét igazoló hatósági bizonyítvánnyal”, vagy erre vonatkozó bejelentést tett-e az építési hatóságnál?

Ha igen, annak száma és kelte:……………………………………………………….

Hány szobás a lakás? ………………………….(csak építés esetén)

6. CSAK **TELEKVÁSÁRLÁS** ESETÉN :

Az építési telek címe: Berettyóújfalu, …………………………………………………..

Helyrajzi száma:…………………………………………………………………………

A telek forgalmi értéke:……………………………………. Ft.

##### 7. A KÉRELMEZŐ KÖRÜLMÉNYEINEK LEÍRÁSA

7.1. Összes együtt költöző, közös háztartásban élő családtagok száma:………………. Fő

|  |  |  |  |  |
| --- | --- | --- | --- | --- |
| Név | Születési idő | Családi kapcsolat | Munkahely | Foglalkozás |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

7.2. Speciális körülmények, melyek figyelembe vételét kérem az elbírálás során:

………………………………………………………………………………………….

………………………………………………………………………………………….

………………………………………………………………………………………….

………………………………………………………………………………………….

7.3. A kérelmező jelenlegi lakáskörülménye, a kérelmező által fontosnak tartott tények közlése:

 …......................................................................................................................................

...........................................................................................................................................

...........................................................................................................................................

8. Büntetőjogi felelősségem tudatában kijelentem, hogy a kérelemben szereplő adatok a valóságnak megfelelnek.

Berettyóújfalu, 201…év.………………….hó.…..nap.

……………………………. …………………………….

kérelmező aláírása kérelmező házastársának vagy

élettársának aláírása

Mellékletként csatolandók:

1. Lakásvásárlás esetén ügyvéd által ellenjegyzett adásvételi szerződés vagy előszerződés

2. Lakás építés esetén a megnyitott építési napló „Összesítő lapja” és „az épület helyiség listája”

3. Gyermek születése esetén születési anyakönyvi kivonat

4. Házastársak esetében házassági anyakönyvi kivonat

5. Pénzintézeti igazolás (ha a kérelmező indokai alapján releváns)

6. Gyermekek otthongondozási díjának megállapításáról szóló határozat (ha a kérelmező indokai alapján releváns)